കണ്ടല് പച്ചത്തുരുത്ത്: ജില്ലാതല ഉദ്ഘാടനം ആറിന് തിരുവനന്തപുരം: ജില്ലയിലെ ആദ്യ കണ്ടല് പച്ചത്തുരുത്ത് കോട്ടുകാല് പഞ്ചായത്തിലെ കരിച്ചല് കായലില് നിര്മിക്കുന്നു. ഹരിത കേരളം മിഷന്, ദേശീയ ഗ്രാമീണ തൊഴിലുറപ്പ് പദ്ധതി എന്നിവ സംയുക്തമായി കാസര്ഗോഡ് ജില്ലയിലെ ജീവനം പദ്ധതിയുടെ ഭാഗമായി സംസ്ഥാനത്ത് ഒരു ലക്ഷം കണ്ടല്ച്ചെടികള് നട്ടുപിടിപ്പിക്കുന്നതിന്റെ ഭാഗമായാണിത്. ജില്ലാതല ഉദ്ഘാടനം ആറിന് കോട്ടുകാലിലെ മൂലക്കരയില് ജില്ലാ പഞ്ചായത് പ്രസിഡന്റ് ഡി. സുരേഷ് കുമാര് നിര്വഹിക്കും. കോട്ടുകാല്, കരുംകുളം, കാഞ്ഞിരംകുളം പഞ്ചായത്തുകളിലെ കരിച്ചല് കായല് വൃഷ്ടി പ്രദേശത്താണ് കണ്ടല് പച്ചത്തുരുത്ത് നിര്മിക്കുന്നത്. ടങ്ങില് അതിയന്നൂര് ബ്ലോക്ക് പഞ്ചായത് പ്രസിഡന്റ് എം.വി. മന്മോഹന് അധ്യക്ഷത വഹിക്കും. പരിസ്ഥിതി പ്രവര്ത്തകന് പി.വി. ദിവാകരനെ പരിപാടിയില് ആദരിക്കും.